Lav et referat af nedenstående tekst:

Tekst:
Jonas Vingegaard satte Tadej Pogacar på plads på tirsdagens enkeltstart, da han vandt med markant afstand på Tour de Frances 16. etape. 1 minut og 38 sekunder var den 26-årige thybo foran konkurrenten Tadej Pogacar, der blev nummer to. Dermed udvidede Vingegaard afstanden til Pogacar i klassementet til 1 minut og 48 sekunder. Ole Iversen, der er Jonas Vingegaards tidligere træner i cykelklubben Thy Cykle Ring, så til med stolthed, da han i dag passerede målstregen. Jonas Vingegaard var klart den hurtigste mand, og forspringet blev bare større og større. Men det lå ikke i kortene, at han ville nå så langt, da han som ung begyndte at cykle, fortæller Ole Iversen. Han har gemt en lille notesbog, hvor Jonas Vingegaards resultater i 2009 er noteret. - Det var jo ikke noget at prale af, siger den tidligere træner i klubhuset i Thisted og smiler. - Han var en lille fyr - Vi har trænet enkeltstart hver tirsdag, og det er jo også tirsdag i dag, meget apropos. 10 kilometer ud og hjem, og der er masser af vind her i Thy, så et genialt sted at træne enkeltstart, siger Ole Iversen. I den lille notesbog, som han gennem årene har gemt, læser han op fra Jonas Vingegaards enkelstartsresultat fra marts 2009: - 11 kilometer på 19,06. Det er jo ikke meget mere end 30 km/t i snit. - Det er nogle ret sjove tal at have, siger Ole Iversen. -	Det er ikke nogen stor enkeltstart, men jeg er sikker på, at Jonas var rigtig stolt, da han kørte den. Da Jonas Vingegaard begyndte at cykle i klubben, var han bare 11 år gammel. - Han var jo en lille fyr, skal man huske på. Meget lille af statur. Det er jo helt sikkert hans fordel i dag, at han er stærk og lille af statur. Det er en god kombi for cykelryttere, siger Ole Iversen. Siden da er meget asfalt gledet under Vingegaards cykel. - Der er sket rigtig, rigtig meget. Specielt efter han blev voksen, udviklede han sig helt fantastisk, siger Ole Iversen. I morgen, onsdag, venter nye, hårde udfordringer. Her skal Vingegaard over fire kategoriserede stigninger, og det slutter med den famøse Col de la Loze, som er mere end 28 kilometer lang.

Referat:
Jonas Vingegaard knuste sine modstandere, da han vandt enkeltstarten på Tour de Frances 16. etape. Men ifølge Vingegaards tidligere træner, lå det ikke i kortene, at han skulle mestre disciplinen.